Ego Hugo, filius quondam domini Walcheri, dicti Put, de Levier, militis, notum facio universis quod ego non deceptus, non circonventus, non vi, dolo, metu seu precibus inductus, sed spontaneus, vendidi et vendo, trado, cedo et im perpetuum concedo nobili domine Lore, relicte quondam Johannis, comitis Burgundie et domini Salinensis, et ejus heredibus vel cui concesserit, quemdam mansum situm in villa de Faye subtus Monmaour, et homines meos de La Faye, et quicquid habeo, habere possum et debeo quoquo modo in dicta villa et territorio, pro novem libris stephaniensium, quas ab eodem habui et recepi, nomine precii, in pecunia numerata... Denuncio in vendicione dictum mansum debere prioratui tantummodo de Ceys sex solidos censuales... In cujus rei testimonium, sigillum capituli ecclesie Sancti Michaelis Salinensis presentibus litteris rogavi et feci apponi... Datum die jovis post Letare Jerusalem, anno Domini Mº CC septuagesimo secundo.